Συντεταγμένες: 36°56′17″N 22°12′9″E﻿ / ﻿36.93806°N 22.20250°E﻿ / 36.93806; 22.20250

Ο **Κάμπος** είναι οικισμός της Δυτικής Μάνης του νομού Μεσσηνίας. Απέχει 22 χιλιόμετρα από την Καλαμάτα και είναι κτισμένος σε υψόμετρο 350 - 421μ.

Γενικά και ιστορικά στοιχεία
----------------------------

Η περιοχή είναι καθαρά αγροτική και η κύρια ασχολία των κατοίκων είναι η καλλιέργεια της ελιάς και η κτηνοτροφία. Ο Κάμπος τοποθετείται από πολλούς αρχαιολόγους στο χώρο της αρχαίας Γερηνίας και της ομηρικής Ενόπης. Θεωρείται, δηλαδή, σα διάδοχος των δύο αυτών πανάρχαιων πολισμάτων. Η Γερηνία, όπως μας πληροφορεί ο Παυσανίας - και σ´ αυτό συμφωνεί κι ο γεωγράφος Κλαύδιος Πτολεμαίος - ήταν πόλη μεσόγειος. Την ταυτίζει με την Ενόπη, την οποία ο Όμηρος αναφέρει σαν ένα από τα εφτά "ευ ναιόμενα πτολίεθρα" του Αγαμέμνονα και διευκρινίζει ότι στις ημέρες του λεγόταν "Γερηνία".

Η Γερηνία (και Γέρηνα), σύμφωνα με τις παραδόσεις που διέσωσε ο Παυσανίας, έδωσε το όνομά της και στο θρυλικό Βασιλιά της Πύλου Νέστορα που λεγόταν και "Γερήνιος", γιατί σ´ αυτή, κατέφυγε και παρέμεινε κάμποσο καιρό ο Ηρακλής, όταν κατέλαβε την Πύλο. Και σ´ αυτή ο Νέστωρ μετέφερε τα οστά του Μαχάονος, γιου του Ασκληπιού, που σκοτώθηκε στον πόλεμο της Τροίας και τα ενταφίασε στη θέση "Ρόδον". Στην ίδια θέση υπήρχε και το "Ιερόν Άγιον", όπου είχε στηθεί και όρθιο χάλκινο άγαλμα του "Μαχάονος εστεφανωμένου" και γίνονταν "ιάματα νόσων". Ο μυκηναϊκός θολωτός-βασιλικός "τάφος του Μαχάονος" που τοποθετείται γύρω στο 1250 π.Χ. έχει βρεθεί στη θέση "Γαρμπελιά" Κάμπου και διατηρείται σε αρκετά καλή κατάσταση.

Όσο για τα ιερά του Διονύσου και της Αρτέμιδος (που επίσης αναφέρει ο Παυσανίας) τοποθετούνται βορειοανατολικά του Κάμπου, κοντά στη σωζόμενη αρχαιοπελασγική ακρόπολη, στο χωριό Κέντρο-Μπρίντα Γαϊτσών, όπου μάλιστα ο Valmin βλέπει και το πολυθρύλητο ιερό της "Λιμνάτιδος Αρτέμιδος", τοποθετώντας την αρχαία "Χοίρειο Νάπη" στη χαράδρα της "Κοσκάρακας". Σ´ αυτή τη χαράδρα, όπου και τα όρια των Κοινοτήτων Κάμπου και Σωτηριανίκων, σώζονται βυζαντινά τείχη της άλλοτε ισχυρής πόλεως "Μαρβινίτσας". Επίσης, πάνω από την "Κοσκάρακα", στο μεταίχμιο Κάμπου - Σωτηριανίκων και κάτω από τον "Κόκκινο γκρεμό", υπάρχουν το "Καταφύγι του Πόντου" και το "Καταφύγι της Πρίφτσαινας" - κι αυτά, όπως και τα τείχη της "Μαρβίνιτσας", ανήκουν στη δικαιοδοσία της Τοπικής Κοινότητας Σωτηριανίκων.

Στον Κάμπο, το Υπουργείο Πολιτισμού με αποφάσεις του, έχει χαρακτηρίσει ως Ιστορικά Διατηρητέα Μνημεία τα εξής: Βυζαντινο ΝαοΑγίων Θεοδώρων, Εκκλησια Αγίου Νικολάου, Πύργο Πρωθυπουργού Αλέξανδρου Κουμουνδούρου, Μυκηναϊκό θολωτό τάφο, Εκκλησια Προφητη Ηλια, Εκκλησια Ζωοδόχου Πηγής, Εκκλησια Κοίμησης Θεοτόκου, Εκκλησια Αγίου Βασιλείου και την ΕκκλησιαΣωτήρος.τελος και τον ενοριακο Ιερο Ναο Αγιας Βαρβαρας

Στον Κάμπο στεγάζονται οι αποκεντρωμένες υπηρεσίες του Δήμου Δυτικής Μάνης και το Κέντρο Εξυπηρέτησης Πολιτών (ΚΕΠ), ενώ λειτουργεί Υποθηκοφυλακείο και Περιφερειακό Ιατρείο. Διαθέτει, επίσης, Δημοτικό Παιδικό Σταθμό καθώς και εξαθέσιο Δημοτικό Σχολείο και Γυμνάσιο.
Στις 4 Δεκεμβρίου κάθε έτους, ημέρα εορτής της Αγίας Βαρβάρας γιορτάζει ο Κάμπος με δοξολογία που πραγματοποιείται στον Ιερό Ναό της Αγίας Βαρβάρας, στο κέντρο του Κάμπου. Μετά την τέλεση της δοξολογίας και στα πλαίσια του εορτασμού, παρουσιάζονται παραδοσιακοί χοροί από τους τοπικούς συλλόγους (Πολιτιστικός Σύλλογος «Μαχάων», Χορευτικός Σύλλογος «Λεύκιππος») και προσφέρονται τοπικά εδέσματα.

Στον Κάμπο Αβίας γεννήθηκε ο αγωνιστής της Ελληνικής Επανάστασης, Ηλίας Λυκουρέζος.

Παραπομπές
----------

1. ↑  Μαλούχος, Γιώργος (Απρίλιος - Ιούνιος 2010). «Οι Λυκουρέζοι. Μια οικογένεια της Μάνης με ρίζες στον Αγώνα». *Μάνη. χθες, σήμερα, αύριο* (43): 52.

Εξωτερικοί σύνδεσμοι
--------------------

* Ιστοσελίδα για το χωριό στο mani.org
* Υπηρεσίες του Δήμου Αβίας
* Το φαράγγι Αβίας Ρίντομο
* Το φαράγγι Ρίντομο

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δυτικής Μάνης |
| --- |
|  |
| Δημοτική Ενότητα Αβίας | 
* Αβία
* Ακρογιάλι
* Αλτομιρά
* Ανατολικό
* Άνω Δολοί
* Βόρειο
* Γερανού
* Δένδρα
* Δροσοπηγή
* Καλιαναίικα
* Κάμπος
* Κάτω Δολοί
* Κέντρο
* Κιτριές
* Κουρής
* Κρύα Βρύση
* Μάλτα
* Μεγάλη Μαντίνεια
* Οροβάς
* Πηγάδια
* Πλάτωμα
* Ριζανά
* Σταυροπήγιο
* Σωτηριάνικα
* Τούμπια
* Χαραυγή
* Χώρα Γαϊτσών
 | Χάρτης του Δήμου Δυτικής Μάνης |
|  |
| Δημοτική Ενότητα Λεύκτρου | 
* Αγία Σοφία
* Άγιος Βασίλειος
* Άγιος Δημήτριος
* Άγιος Νικόλαος
* Άγιος Νίκων
* Άι Γιάννα
* Άνω Ρίγκλια
* Γιατραίικα
* Δρυόπη
* Ελαιοχώρι
* Εξωχώρι
* Ζαχαριά
* Θαλάμες
* Καλαμίτσι
* Καλύβες
* Κάμπος
* Καρδαμύλη
* Καρυοβούνι
* Καστανιά
* Καταφύγιο
* Κάτω Χώρα
* Κοτρώνι
* Κυβέλεια
* Λαγκάδα
* Λάκκος
* Λεύκτρο
* Λεφτίνι
* Μάρμουτσα
* Μερόπη1
* Μηλέα
* Μπαζιγέικα
* Νέο Προάστιο
* Νεοχώρι
* Νομιτσής
* Πεδινό
* Πετροβούνι
* Πηγή
* Πλαγιάδα
* Πλάτανος
* Πλάτσα
* Πολιάνα
* Πραστοβά
* Προάστιο
* Προσήλιο
* Πύργος
* Ρίγκλια
* Σαϊδόνα
* Στάρα
* Στούπα
* Σωματιανά
* Τραχήλα
* Τσέρια
* Χώρα
 |
|  |
| 
Έδρα: Καρδαμύλη • **^** 1: Οικισμοί με μη μόνιμο πληθυσμό) • Ιστότοπος: Δήμος Δυτικής Μάνης |

 |